title: Maria Spiridonova
text: Gavriil Lujenovski tiyir kulaf pilkotik is winkaf pirdotik flikiraf gu musuca ke Borisoglebsk utca gerone Tambov. Ostik tiyir lizukaf andik ke cosevaf grustaks ( Ebeltikafa Decema ). Neda ke Seltevafo Artowaso Pako va ini djukuradjuber. Maria Spiridonova vanyer kuranafa ta batcoba. Arti konak tcalutes vielcek katecta ba 16/01/1906 koe impadimakafa recela ke Borisoglebsk sokir. Ina va ini alubon dierkar. Lujenovski me ve xonuker voxen ba 10/02/1906 di awalker.